- Rom
- <
- 8
- >

8
Krais arazir kuraba agɨvagha Godɨn Duam e ganɨngi
1 Ro 8:34, 8:39 Rom 8:34; 8:39Kamaghɨn amizɨ e Krais Iesus ko pogheziba, God datɨrɨghɨn uan kotiamɨn aven uam ivezir kuram e danɨngɨsɨ mɨkɨman kogham. 2 Jo 8:36, Ro 7:23-25, 2 Ko 3:6, Ga 2:19 Jon 8:36; Rom 7:23-25; 2 Korin 3:6; Galesia 2:19E fo, e bar datɨrɨghɨn Krais Iesus ko pueghav itiba, Godɨn Duamɨn gavgavim ikɨrɨmɨrir aghuarim e ganɨga, ovevemɨn arazim ko arazir kuramɨn e fɨragharɨki. Eghtɨ arazir kaba ua e gativagh e ikɨrarighan kogham. 3 Ap 13:38-39, 15:10, Ro 3:20, 2 Ko 5:21, Fl 2:7, Hi 4:15, 7:18-19 Aposel 13:38-39; 15:10; Rom 3:20; 2 Korin 5:21; Filipai 2:7; Hibru 4:15; 7:18-19En navir ghuriba, gavgaviba puvatɨ. Kamaghɨn amizɨ, Moses Osirizir Araziba, en arazir kurabar gɨn amangamin gavgaviba puvatɨ. Ezɨ Moses Osirizir Araziba damuan koghamin bizir kam, God uabɨ a gami. God uan Otarim amadazɨ, a gumazimɨn mɨn otogha, arazir kurabagh amir gumazimɨn mɨn gari. A en arazir kuraba agɨvasa izezɨ, an ingangarimɨn tuavimɨn, God gumazamiziba itir arazir kurabar gavgavim agɨvagha a gasɨghasɨki. 4 Ga 5:16, 5:25 Galesia 5:16; 5:25Ezɨ e datɨrɨghɨn navir ghurimɨn arazibar gɨn zuir puvatɨ, e Godɨn Duamɨn arazibar gɨn zui. God kamaghɨn ifonge, Moses Osirizir Arazibar aven itir arazir aghuiba en navibar aven deragh otogham. Kamaghɨn amizɨ God en arazir kurabar gavgavim a gɨvagha a gasɨghasɨki.
5 Jo 3:6, 1 Ko 2:14, Ga 5:22, 5:25 Jon 3:6; 1 Korin 2:14; Galesia 5:22; 5:25Guizbangɨra, navir ghurimɨn arazibar gɨn zuir gumazamiziba, me dughiaba bar navir ghurim ifongezir biziba baghavɨra nɨghnɨsi. Ezɨ Godɨn Duamɨn gɨn zuir gumazamiziba, me Godɨn Duam ifongezir biziba baghavɨra nɨghnɨsi. 6 Ro 6:21, 8:13, Ga 6:8 Rom 6:21; 8:13; Galesia 6:8Eghtɨ gumazim o amizim navir ghurimɨn araziba baghvɨra nɨghnɨghɨva, an aremegham. Eghtɨ tina Godɨn Duam baghvɨra nɨghnɨghɨva, a ikɨrɨmɨrir aghuarim ko navir amɨrizim iniam. 7 Mt 12:34, Jo 8:43, 12:39, 1 Ko 2:14, Je 4:4 Matyu 12:34; Jon 8:43; 12:39; 1 Korin 2:14; Jems 4:4Eghtɨ gumazim o amizim navir ghurimɨn araziba baghvɨra nɨghnɨgh, a Godɨn aghuaghɨva an apanimɨn ikiam. A Godɨn otivir Moses Osirizir Arazibar gɨn zuir puvatɨgha guizbangɨra dar gɨn mangan kogham. 8 Gumazamizir navir ghurimɨn arazibar gɨn zuiba, me God ifongezir arazibar amuan kogham.
9 1 Ko 3:16, 12:3, Ga 4:6, Fl 1:19, 1 Pi 1:11 1 Korin 3:16; 12:3; Galesia 4:6; Filipai 1:19; 1 Pita 1:11Eghtɨ Godɨn Duam guizbangɨra ian navir averiabar aven ikɨtɨ, ia ua navir ghurimɨn arazibar gɨn mangan kogham, ia Godɨn Duam ifongezir arazibar gɨn mangam. Gumazim o amizimɨn navir averiam Kraisɨn Duam guizbangɨra an itir puvatɨ, a Kraisɨn anav puvatɨ. 10 Ga 2:20, Ef 3:17, 1 Pi 4:6 Galesia 2:20; Efesus 3:17; 1 Pita 4:6Ia arazir kuram gamigha, bizir kamɨn ia ariaghire. Eghtɨ Krais ian navir averiabar aven ikɨtɨ, God ia mɨkɨm suam, ia nan damazimɨn dera, eghtɨ Godɨn Duam ikɨrɨmɨrir aghuarim ia danɨngam. 11 Ap 2:24, 1 Ko 3:16, 6:14, 2 Ko 4:14, Ef 2:5 Aposel 2:24; 1 Korin 3:16; 6:14; 2 Korin 4:14; Efesus 2:5Godɨn Duam Iesus mozimɨn a gamizɨ a ua dɨkafi, ezɨ Duar kamra, ian navir averiabar aven iti. Egh gumazir Krais gamizɨ a dɨkavizir kam, a ian ovengamin mɨkarzibar amutɨ, da ua dɨkavigh angamɨra ikiam. God uan Duar ian navir averiabar aven itimɨn tuavimɨn, bizir kam damuam.
Godɨn Duam ia gamizɨ, ia Godɨn boribar otifi
12 Kamaghɨn amizɨ, nan adarasi, e ikarvazir ingangarir mam iti. Ikarvazir ingangarir kam, a navir ghurimɨn bizim puvatɨ, e an gɨn mangan kogham. 13 Ga 6:8, Ef 4:22, Kl 3:5 Galesia 6:8; Efesus 4:22; Kolosi 3:5Ia navir ghurimɨn arazibar gɨn mangɨva, ia arɨmɨghiregham. Ia Godɨn Duamɨn gavgavimɨn tuavimɨn, ia uan mɨkarzibar arazir kurabav soghtɨ, da arɨmɨghireghtɨ, ia angamɨra ikɨvɨra ikiam.
14 Ga 5:18 Galesia 5:18E fo, gumazamizir Godɨn Duam men faragha zuima me an gɨn zuiba, gumazamizir kaba bar Godɨn boriba. 15 1 Ko 2:12, 4:6, 2 Ti 1:7, Hi 2:15 1 Korin 2:12; 2 Timoti 1:7; Hibru 2:15 Galesia 4:5-7E kamaghɨn fo, Duar God ia ganɨngizim, a ia gamizɨ, ia pura ingangarir gumazamizibar otozir puvatɨ, egh ia bizibar atiati. Puvatɨ. Godɨn Duam ia gamizɨ, ia an boribar otifi. Egha Godɨn Duamɨn gavgavimɨn e an dɨa ghaze, “O Ame, En Afeziam!”* Aramɨn akam, a Iesusɨn nguibamɨn akam, me uan afeziam dɨbora ghaze, “Aba.” Egha Iesus uan Afeziam ko mɨgɨa, a kamaghɨn a dɨbora ghaze, “Aba.” Nɨ Mak 14:36ɨn gan. 16 2 Ko 1:22, Ef 4:30 2 Korin 1:22; Efesus 4:30Godɨn Duam uabɨ, en duaba ko porozɨ, e uarir gun mɨgɨa ghaze, e Godɨn boriba. 17 Ap 26:18, Ga 4:5-7, Fl1:29, 2 Ti 2:11-12, MAA 21:7 Aposel 26:18; Galesia 4:5-7; Filipai 1:29; 2 Timoti 2:11-12; Akar Mogomem 21:7E Godɨn boriba, egh gɨn bizir aghuir God e danɨngasa e bagha inabaziba iniam. Bizir kaba, en avebam Krais da inigha gɨfa. E fo, e datɨrɨghɨn Krais ko mɨzazir a iniziba e da aterɨva, gɨn a ko ziar ekiam ko dabirabir aghuim uaghan a iniam.
E gɨn Godɨn Nguibamɨn mangɨva ziar ekiam ko dabirabir aghuim iniam
18 Ro 5:2, 2 Ko 4:17 Rom 5:2; 2 Korin 4:17Kɨ fo, ziar ekiam ko dabirabir aghuir kam God gɨn en akaghtɨ, e a gɨfogham. Ezɨ kɨ kamaghɨn nɨghnɨsi, bizir kam, a mɨzazir e datɨrɨghɨn isiba bar dagh afiragham. 19 Kl 3:4, 2 Pi 3:13, 1 Jo 3:2 Kolosi 3:4; 2 Pita 3:13; 1 Jon 3:2Guizbangɨra, God ingarizir biziba bar, me dughiar God uan boriba azenim darɨghamim a bagha mɨzua, uan dapaniba fegha tintinibar gara nɨghnɨghɨsi, dughiar manamra bizir kam otivam? 20 Stt 3:17-19 Jenesis 3:17-19Guizbangɨra, God fomɨra nguazimɨn itir biziba da tuisɨgha ghaze, da bar ikufi, da pura bizir kɨniba. Da uari kamaghɨn otozir pu. Puvatɨ. God uabɨ dagh amizɨ da kamaghɨn otifi. Egha da God damuamin bizir aghuim bagha mɨzuai. 21 2 Pi 3:13, 1 Jo 3:2 2 Pita 3:13; 1 Jon 3:2Datɨrɨghɨn, nguazimɨn itir biziba da ovevem ko biziba kuraghɨrir arazimɨn apengan ikia, mati da kalabusɨn iti. Egha me kamaghɨn fo, dughiar God mɨsevezimɨn, God biziba kalabusɨn itir arazir kam agɨvaghtɨ, biziba bar Godɨn boriba ko fɨrighɨreghɨva dabirabir aghuarim ko ziar ekiam iniam.
22 E fo, bizir God ingariziba bar moghɨra, mati amizim borim batasa mɨzazim isi moghɨn, da mɨzazim isi. Egha da bar puv tuava ara, iza datɨrɨghɨn oto. 23 2 Ko 5:2-4, Ga 5:5, Ef 1:14, 4:30 2 Korin 5:2-4; Galesia 5:5; Efesus 1:14; 4:30Ezɨ bizir kabarama arair pu. Puvatɨ, e uari uaghan arai. E Godɨn Duam inigha gɨfa, mati God e danɨngamin bizir aghuibar faragha zuim a e ganɨngi. Egha e tuavara, dughiar God e damightɨ e an boribar mɨraram otivamim, e a bagha mɨzuai. Dughiar kam, God en mɨkarzibar amightɨ da fɨrighɨregh ganganir igharazimɨn otogham. 24 2 Ko 5:7, Hi 11:1 2 Korin 5:7; Hibru 11:1E bizir aghuir e fogha iniamiba bagh mɨzuai iti, kamaghɨn amizɨ God en akura. E suam, e bizir mam bagh mɨzuam fogham, e tɨghar a iniam. Egh gumazamiziba tizim bagha bizir me inigha gɨvazim bagh mɨzuam ikiam? 25 E fo, bizir e tɨghar iniamiba e guizbangɨra da iniam. Kamaghɨn amizɨ, e navibar suigha da bagha mɨzuai.
26 Sek 12:10, Ef 6:18, Je 4:3 Sekaraia 12:10; Efesus 6:18; Jems 4:3Kamaghɨra, e gavgaviba puvatɨzir darasi, Godɨn Duam en akurvasi. E fozir puvatɨ, e manmaghɨn biziba bagh God ko mɨkɨmam? En mɨgɨrɨgɨaba otefe. Kamaghɨn amizɨ, Godɨn Duam uabɨ e bagha God ko mɨgɨa, tuavara, an ararem akar e mɨkɨman asazibagh afira. 27 Sng 7:9, 139:1, Ap 1:24, 1 Ko 4:5, 1 Te 2:4, 1 Jo 5:14 Onger Akaba 7:9; 139:1; Aposel 1:24; 1 Korin 4:5; 1 Tesalonika 2:4; 1 Jon 5:14Ezɨ God gumazamizibar navir averiaba guizbangɨra dar gari. A uan Duamɨn nɨghnɨzim gɨfo. Kamaghɨn, an Duam Godɨn ifongiamɨn gɨn ghua Godɨn gumazamiziba bagha a ko mɨgei.
28 Ro 9:11, 9:23-24, Ef 1:11, 2 Ti 1:9 Rom 9:11; 9:23-24; Efesus 1:11; 2 Timoti 1:9E fo, God bizibagh amima da vɨrara uari inigha ingara, gumazamizir bar God gifongezibagh amima, me dera. Kar gumazamizir God ua me iniasa mɨkemegha gɨvaziba, a men dia. 29 Jo 17:22, 2 Ko 3:18, Ef 1:5, 1:11, Kl 1:5, 1:11, 1:18, 2 Ti 2:19, Hi 1:6 Jon 17:22; 2 Korin 3:18; Efesus 1:5; 1:11; Kolosi 1:18; 2 Timoti 2:19; Hibru 1:6Kar, gumazamizir God fomɨra ua me iniasa mɨgeiba, a me ginaba, eghtɨ me uaghan an Otarimɨn mɨn ikiam. Eghtɨ borir avɨriba ikɨtɨ Krais uabɨ men avebar ekiamɨn mɨn ikiam. 30 Ro 9:24, 1 Ko 6:11, Ef 4:4, 1 Pi 2:9 Rom 9:24; 1 Korin 6:11; Efesus 4:4; 1 Pita 2:9Ezɨ gumazamizir a fomɨra me ginabaziba, a uaghan men dia. Egha gumazamizir kaba dɨbora ghaze, ia nan damazimɨn dera. Egha gumazamizir an damazimɨn derazir kaba, a ziar ekiam ko dabirabir aghuim me ganɨngizɨ me a ko a isi.
Bizitam e damutɨ, e God e gifongezir arazimɨn saghon ikian kogham
31 Nam 14:9, Sng 118:6 Dɨboboniba 14:9; Onger Akaba 118:6E bizir kabagh foghava, manmaghɨn mɨkɨmam? E fo, God e baghvɨra ikɨtɨ, tina e dɨkabɨragh e gafiragham? Bar puvatɨgham. 32 Jo 3:16 Jon 3:16God uan Otarimɨn suirazir pu. Puvatɨ, a bar moghɨra e bagha ofan mɨn anenɨngizɨ, an areme. E fo, a uan Otarim e ganɨngi, a uaghan bizir aghuir igharaziba bar, da pura e danɨngam. 33 Ais 50:8 Aisaia 50:8Eghtɨ tina God inabazir gumazamizibar kotɨn aven akam me gasam? Puvatɨ. God uabɨ gumazamizir kabav gɨa ghaze, ia nan damazimɨn dera. 34 Sng 110:1, Ap 7:55-56, Kl 3:1, Hi 7:25, 9:24, 1 Jo 2:1 Onger Akaba 110:1; Aposel 7:55-56; Kolosi 3:1; Hibru 7:25; 9:24; 1 Jon 2:1Tinara e mɨkɨm suam, ia uan arazir kuramɨn ivezim iniam? Puvatɨ, Krais Iesus, gumazir aremezim, God a gamizɨ a ua dɨkavigha, datɨrɨghɨn Godɨn agharir guvimɨn aperaghav iti. Egha anarɨra e bagha God ko mɨgei!
35 Ro 8:38-39 Rom 8:38-39Krais bar e gifongeghavɨra iti, kamaghɨn amizɨ tina e damutɨ, e Krais e gifongezir arazimɨn saghon ikiam? Puvatɨ. Osɨmtɨziba e bativam, o dughiar kuram e bativam, o gumazamiziba arazir kurabar e damuam o, mɨtiriaba en agham o, bizir daghuamiba puvatɨgham o, bizir kuram e gasɨghasɨgham o, me e mɨsoghtɨ e arɨmɨghiram, bizir kabanang e damutɨ, e ti Krais e gifongezir arazimɨn saghon ikiam, o? Bar puvatɨ. 36 Sng 44:22, 1 Ko 15:30-31, 2 Ko 4:11 Onger Akaba 44:22; 1 Korin 15:30-31; 2 Korin 4:11Guizbangɨra, Godɨn Akɨnafarim mɨkemezɨ moghɨn bizir kaba e batifi:
“E nɨn gɨn zui, ezɨ bizir kam bangɨn,
me zurara e mɨsozima, e ariaghirasava ami.
Me kamaghɨn nɨghnɨgha ghaze,
e mati sipsipɨn gumaziba mɨsueghtɨ aremeghasavɨrama amibar mɨn,
me e mɨsoghasa.”
37 Jo 16:33, 1 Ko 15:57, 2 Ko 2:14, 1 Jo 4:4, MAA 12:11 Jon 16:33; 1 Korin 15:57; 2 Korin 2:14; 1 Jon 4:4; Akar Mogomem 12:11Bar puvatɨ. Krais bar e gifonge, ezɨ bizir manam e batifi, a zurara e gamima e uan apanim dɨkabɨri. 38 Ef 1:21, Kl 1:16, 2:15, 1 Pi 3:22 Efesus 1:21; Kolosi 1:16; 2:15; 1 Pita 3:22Guizbangɨra, Krais bar e gifonge, ezɨ nan nɨghnɨzir gavgavim kamakɨn, bizitam e damutɨ, e Krais e gifongezir arazimɨn saghon ikian kogham: Ovevem, o ikɨrɨmɨrir aghuim, o enselba, o duar kuraba, o gavgaviba itir biziba, o datɨrɨghɨn itir biziba, o bizir gɨn otivamiba, 39 o bizir pɨn itiba, o bizir vazimɨn itiba, o God ingarizir biziba bar, dar tongɨn bizitam e damutɨ, e God e gifongezir arazimɨn saghon ikian kogham. An arazir e gifongezir kam, a Krais Iesus en Ekiamɨn ingangarimɨn, e ganɨngi.

- Rom
- <
- 8
- >

8:1: Ro 8:34, 8:39

8:1: Rom 8:34; 8:39

8:2: Jo 8:36, Ro 7:23-25, 2 Ko 3:6, Ga 2:19

8:2: Jon 8:36; Rom 7:23-25; 2 Korin 3:6; Galesia 2:19

8:3: Ap 13:38-39, 15:10, Ro 3:20, 2 Ko 5:21, Fl 2:7, Hi 4:15, 7:18-19

8:3: Aposel 13:38-39; 15:10; Rom 3:20; 2 Korin 5:21; Filipai 2:7; Hibru 4:15; 7:18-19

8:4: Ga 5:16, 5:25

8:4: Galesia 5:16; 5:25

8:5: Jo 3:6, 1 Ko 2:14, Ga 5:22, 5:25

8:5: Jon 3:6; 1 Korin 2:14; Galesia 5:22; 5:25

8:6: Ro 6:21, 8:13, Ga 6:8

8:6: Rom 6:21; 8:13; Galesia 6:8

8:7: Mt 12:34, Jo 8:43, 12:39, 1 Ko 2:14, Je 4:4

8:7: Matyu 12:34; Jon 8:43; 12:39; 1 Korin 2:14; Jems 4:4

8:9: 1 Ko 3:16, 12:3, Ga 4:6, Fl 1:19, 1 Pi 1:11

8:9: 1 Korin 3:16; 12:3; Galesia 4:6; Filipai 1:19; 1 Pita 1:11

8:10: Ga 2:20, Ef 3:17, 1 Pi 4:6

8:10: Galesia 2:20; Efesus 3:17; 1 Pita 4:6

8:11: Ap 2:24, 1 Ko 3:16, 6:14, 2 Ko 4:14, Ef 2:5

8:11: Aposel 2:24; 1 Korin 3:16; 6:14; 2 Korin 4:14; Efesus 2:5

8:13: Ga 6:8, Ef 4:22, Kl 3:5

8:13: Galesia 6:8; Efesus 4:22; Kolosi 3:5

8:14: Ga 5:18

8:14: Galesia 5:18

8:15: 1 Ko 2:12, 4:6, 2 Ti 1:7, Hi 2:15

8:15: 1 Korin 2:12; 2 Timoti 1:7; Hibru 2:15

8:15: Galesia 4:5-7

*8:15: Aramɨn akam, a Iesusɨn nguibamɨn akam, me uan afeziam dɨbora ghaze, “Aba.” Egha Iesus uan Afeziam ko mɨgɨa, a kamaghɨn a dɨbora ghaze, “Aba.” Nɨ Mak 14:36ɨn gan.

8:16: 2 Ko 1:22, Ef 4:30

8:16: 2 Korin 1:22; Efesus 4:30

8:17: Ap 26:18, Ga 4:5-7, Fl1:29, 2 Ti 2:11-12, MAA 21:7

8:17: Aposel 26:18; Galesia 4:5-7; Filipai 1:29; 2 Timoti 2:11-12; Akar Mogomem 21:7

8:18: Ro 5:2, 2 Ko 4:17

8:18: Rom 5:2; 2 Korin 4:17

8:19: Kl 3:4, 2 Pi 3:13, 1 Jo 3:2

8:19: Kolosi 3:4; 2 Pita 3:13; 1 Jon 3:2

8:20: Stt 3:17-19

8:20: Jenesis 3:17-19

8:21: 2 Pi 3:13, 1 Jo 3:2

8:21: 2 Pita 3:13; 1 Jon 3:2

8:23: 2 Ko 5:2-4, Ga 5:5, Ef 1:14, 4:30

8:23: 2 Korin 5:2-4; Galesia 5:5; Efesus 1:14; 4:30

8:24: 2 Ko 5:7, Hi 11:1

8:24: 2 Korin 5:7; Hibru 11:1

8:26: Sek 12:10, Ef 6:18, Je 4:3

8:26: Sekaraia 12:10; Efesus 6:18; Jems 4:3

8:27: Sng 7:9, 139:1, Ap 1:24, 1 Ko 4:5, 1 Te 2:4, 1 Jo 5:14

8:27: Onger Akaba 7:9; 139:1; Aposel 1:24; 1 Korin 4:5; 1 Tesalonika 2:4; 1 Jon 5:14

8:28: Ro 9:11, 9:23-24, Ef 1:11, 2 Ti 1:9

8:28: Rom 9:11; 9:23-24; Efesus 1:11; 2 Timoti 1:9

8:29: Jo 17:22, 2 Ko 3:18, Ef 1:5, 1:11, Kl 1:5, 1:11, 1:18, 2 Ti 2:19, Hi 1:6

8:29: Jon 17:22; 2 Korin 3:18; Efesus 1:5; 1:11; Kolosi 1:18; 2 Timoti 2:19; Hibru 1:6

8:30: Ro 9:24, 1 Ko 6:11, Ef 4:4, 1 Pi 2:9

8:30: Rom 9:24; 1 Korin 6:11; Efesus 4:4; 1 Pita 2:9

8:31: Nam 14:9, Sng 118:6

8:31: Dɨboboniba 14:9; Onger Akaba 118:6

8:32: Jo 3:16

8:32: Jon 3:16

8:33: Ais 50:8

8:33: Aisaia 50:8

8:34: Sng 110:1, Ap 7:55-56, Kl 3:1, Hi 7:25, 9:24, 1 Jo 2:1

8:34: Onger Akaba 110:1; Aposel 7:55-56; Kolosi 3:1; Hibru 7:25; 9:24; 1 Jon 2:1

8:35: Ro 8:38-39

8:35: Rom 8:38-39

8:36: Sng 44:22, 1 Ko 15:30-31, 2 Ko 4:11

8:36: Onger Akaba 44:22; 1 Korin 15:30-31; 2 Korin 4:11

8:37: Jo 16:33, 1 Ko 15:57, 2 Ko 2:14, 1 Jo 4:4, MAA 12:11

8:37: Jon 16:33; 1 Korin 15:57; 2 Korin 2:14; 1 Jon 4:4; Akar Mogomem 12:11

8:38: Ef 1:21, Kl 1:16, 2:15, 1 Pi 3:22

8:38: Efesus 1:21; Kolosi 1:16; 2:15; 1 Pita 3:22

© 2020 PBT