- Onger Akaba
- <
- 114
- >

114
Godɨn gumazamiziba Isipɨn kantrin azenan izezir ighiam
1 Ua Me Ini 12:51Israelia me Jekopɨn ovavir boriba,
me Isipɨn kantri ategha azenan ize.
Kar akar igharazibav geir gumazamiziba, men kantri.
2 Dughiar kam, Judaba, Ikiavɨra Itir God baghavɨra itir gumazamizibar mɨn iti.
Guizbangɨra, Israelia God me gativagha men gari, ezɨ me an gumazamizibar mɨn iti.
3 Ua Me Ini 14:21; Josua 3:16Dughiar kam, Ongarir Aghevim Godɨn gavgavimɨn garava egha arav ghu.
Ezɨ Jordanɨn Fanem pura mɨtɨghav ikia ua ivemarir puvatɨ.
4 Ezɨ mɨghsɨar ekiaba memebar mɨn uari akuri.
Ezɨ mɨghsɨar muziariba sipsipɨn nguzibar mɨn uari akuri.
5 O Ongarim, nɨ manmaghsuava arav ghu?
O Jordanɨn Fanem, nɨ manmaghsua ua ivemari puvatɨ?
6 O mɨghsɨar ekiaba, ia manmaghsua memebar mɨn uari akuri?
O mɨghsɨar doziba ia manmaghsua sipsipɨn nguzibar mɨn uari akuri?
7 O nguazim, datɨrɨghɨn Ekiam a izɨ, nɨ nɨghɨva akong.
A Jekopɨn God a izegha gɨfa,
ezɨ nɨ an damazimɨn nɨghɨva akong.
8 Ua Me Ini 17:1-7; Dɨboboniba 20:2-13Godɨn kam, a dagɨam gamizɨ, a mozir dɨpamɨn mɨn oto.
Guizbangɨra, a mɨghsɨar gavgavim gamizɨ,
a dɨpar nguazimɨn aven afora azenan izimɨn mɨn oto.

- Onger Akaba
- <
- 114
- >

114:1: Ua Me Ini 12:51

114:3: Ua Me Ini 14:21; Josua 3:16

114:8: Ua Me Ini 17:1-7; Dɨboboniba 20:2-13

© 2020 PBT