- Onger Akaba
- <
- 12
- >

12
Godɨn gumazamiziba uarir akurvaghasa God ko mɨgei
Devit onger akar kam osiri.
Gumazir onger akar kamɨn faragha zuim, stringɨn 8pla itir gita gikararang ongasa me mɨkeme.
1 Aisaia 57:1; Maika 7:2O Ikiavɨra Itir God, nɨ en akuragh.
Gumazamizir aghuiba bar puvatɨ?
Nɨ ua gumazamizir zurara nɨghnɨzir gavgavir nɨn ikiavɨra itibar ganan kogham.
2 Onger Akaba 41:6; Jeremaia 9:8; Rom 16:18Gumazamiziba bar, gumazamizir igharaziba ko ifavaribagh ami.
Me asuir akaba uariv gɨa egha uarira uarigh ifari.
3 Ikiavɨra Itir God, nɨ gumazamizir igharaz darazi apezeperiba ko
gumazamizir uari fa mɨgeiba,
nɨ bar men akabar kumigh.
4 Me kamaghɨn mɨgɨa ghaze,
“E mɨkɨmsɨ ifongegh e mɨkɨmam.
Gumazitam en anogoroghan kogham.
Tinara e gativagh en ganam?”
5 Onger Akaba 10:18; 34:6; 35:10; Aisaia 33:10Ezɨ Ikiavɨra Itir God ghaze, “Gumazamizir onganarazibagh amiba, gumazamizir igharaziba paza me gamizɨ
me mɨzaziba isa ara iti.
Me nan akurvazim iniasa bar ifonge.
Kɨ datɨrɨghɨn dɨkavigh izɨ men akurvagham.”
6 Onger Akaba 119:140; Aghuzir Akaba 30:5Godɨn akam bar guizbangɨra.
An akam mati me avimɨn silva tuazɨma,
a 7plan dughiabar isigha bar zue.
7-8 Onger Akaba 37:28; 55:10-11; 97:10O Ikiavɨra Itir God, gumazamizir kuraba, me danganiba bar dar iti.
Guizbangɨra, nguazimɨn itir gumazamizibar nɨghnɨzim,
arazir kuram a bizir bar aghuim.
Kamaghɨn amizɨ, nɨ bar deravɨra e geghuv en gan.
Eghtɨ gumazamizir kurar kaba e gasɨghasɨghan kogham.

- Onger Akaba
- <
- 12
- >

12:1: Aisaia 57:1; Maika 7:2

12:2: Onger Akaba 41:6; Jeremaia 9:8; Rom 16:18

12:5: Onger Akaba 10:18; 34:6; 35:10; Aisaia 33:10

12:6: Onger Akaba 119:140; Aghuzir Akaba 30:5

12:7-8: Onger Akaba 37:28; 55:10-11; 97:10

© 2020 PBT