- Onger Akaba
- <
- 19
- >

19
God ingarizir biziba, an ziar ekiam en akakasi
Devit onger akar kam osiri.
An onger akar kabar faragha zuir gumazim gɨnɨghnɨgha onger akam osiri.
1 Onger Akaba 8:1; 50:6; Rom 1:19-20Overiam Godɨn gavgavir ekiam ko ziar ekiam en akakasi.
Bar guizbangɨra, bizir pɨn itiba, da an gun e geghara ghaze,
a bar deragha dar ingari.
2 Arueba zurara sɨgha gara, bizir kamɨn gun mɨgei.
Ezɨ dɨmagariba uaghan bizir kamɨn en akakagha ghuavɨra iti.
3 Aruem ko dɨmagarim mɨkɨmamin akaba puvatɨgha mɨgeir puvatɨ.
E aningɨn mɨgɨrɨgɨataba barazir puvatɨ.
4 Rom 10:18Ezɨ e aruem ko dɨmagarimɨn gara fofoziba isi.
Akam inigha izir gumazibar akatoribar otivir mɨgɨrɨgɨaba,
da ghua nguazir kamɨn nguibaba bar dar otozɨ,
gumazamiziba bar, men kuariba da baraki.
Overiamɨn pɨn, God aruem bagha purirpenir mamɨn ingari.
5 Aruem otogha anaga,
mati gumazim amuimɨn ikiasa bar akuegha, a itir danganim ategha azenan izi.
Aruem anaga,
mati gumazir gavgavim itim pamtem ivemara bar akonge.
6 Onger Akaba 113:3Aruem dɨkavigha overiamɨn mɨriamɨn anagava otogha
ua vongɨn uaghiri.
Ezɨ bizitam an fefer gavgavir kamɨn modoghan kogham.
7 Onger Akaba 119:130Ikiavɨra Itir Godɨn Araziba, da bar guizbangɨra,
egha ikɨrɨmɨrir aghuim e ganɨdi.
E nɨghnɨzir gavgavim Ikiavɨra Itir Godɨn akabar ikiam.
Ezɨ fofoziba puvatɨzir darasi,
a fofozir aghuim me ganɨdi.
8 Onger Akaba 12:6; 36:9; 119:128Ikiavɨra Itir Godɨn akaba bar deravɨra en sure gami.
An akar kaba en sure damutɨ, e uan navir averiabar da bagh bar akuegham.
An Akar Gavgaviba angazangarim e ganɨdi,
egha fofozir bar aghuim en nɨghnɨzibagh arɨki.
9 Onger Akaba 119:138; 119:142Ikiavɨra Itir Godɨn atiatia an apengan itir arazim,
a bar deragha zuegha ikia mamaghɨra iti.
Bizir Ikiavɨra Itir God damuasa mɨkemezibar arazim,
a bar guizbangɨra deragha voroghɨra zui.
10 Onger Akaba 119:72; 119:103; 119:127Godɨn akam bar deragha bar gol gafira.
E fo, gumaziba gol tuema, a isigha golɨn aghuimram oto.
Guizbangɨra, Godɨn akam,
golɨn isigha bar derazir avɨrim gafira.
Godɨn akam bar isɨngi, egha hani gafira.
A guizbangɨra bar hanin isɨngizim gafira.
11 Onger Akaba 17:4Kɨ nɨn ingangarir gumazim.
Nɨn akaba fofozim na ganɨdi,
kɨ dar gɨn zuima,
nan dabirabim bar dera.
12 Onger Akaba 40:12; 51:1-2; 90:8Tinara uabɨ uan osɨmtɨzir an itibagh fogham?
O Ikiavɨra Itir God, arazir kurar kɨ amizir maba, kɨ dagh fozir puvatɨ.
Nɨ nan arazir kurar kaba batueghtɨ,
kɨ nɨn damazimɨn zuegham.
13 Onger Akaba 18:32; 25:11; 119:133Kɨ nɨn ingangarir gumazim, nɨ bar deragh na geghuv nan gantɨ,
kɨ uabɨ fer arazim ko akaba batozir arazir kuram,
bar na gativaghan markɨ.
Kamaghɨn kɨ arazir kuratam damuan koghɨva,
deravɨra ikɨtɨ osɨmtɨziba nan puvatɨgham.
14 Onger Akaba 18:2; 31:5; 104:34O Ikiavɨra Itir God, nan ifongiam kamakɨn,
nɨ nan mɨgɨrɨgɨaba ko nan navir averiamɨn aven itir nɨghnɨzibagh fogh dagh ifuegham.
O Ikiavɨra Itir God, nɨ nan dagɨar ekiamɨn mɨn itima, kɨ nɨn aven uabɨ modi.
Nɨ nan Akurvazir Gumazimra!

- Onger Akaba
- <
- 19
- >

19:1: Onger Akaba 8:1; 50:6; Rom 1:19-20

19:4: Rom 10:18

19:6: Onger Akaba 113:3

19:7: Onger Akaba 119:130

19:8: Onger Akaba 12:6; 36:9; 119:128

19:9: Onger Akaba 119:138; 119:142

19:10: Onger Akaba 119:72; 119:103; 119:127

19:11: Onger Akaba 17:4

19:12: Onger Akaba 40:12; 51:1-2; 90:8

19:13: Onger Akaba 18:32; 25:11; 119:133

19:14: Onger Akaba 18:2; 31:5; 104:34

© 2020 PBT