- Onger Akaba
- <
- 20
- >

20
Gumazim uabɨn akuragh mɨdorozim damuasa God ko mɨgei
Devit onger akar kam osiri.
A gumazir onger akabar faragha zuim gɨnɨghnɨgha an osiri.
1 Nɨ osɨmtɨzim ikiamin dughiamɨn, Ikiavɨra Itir God nɨn dɨmdiam ikaragh nɨn akurvagham.
A en ovavim Jekopɨn God, a nɨ geghuv nɨn ganam.
2 A Saionɨn Mɨghsɨamɨn ikia uan Dɨpenimɨn iti,
egh a uan akurvazim nɨ bagh anemadagh gavgavim nɨ danɨngam.
3 Ofan nɨ a bagha amiba, a bar dagh nɨghnɨgh,
egh nɨn ofan bar isia mɨghɨribagh ifuegham.
(Ighiam gamua an suiam
atugha avughsegha ua
ighiam gami.)
4 Onger Akaba 21:2Nɨ bizir tizim gifuegha navim a bagha nɨ dɨkafi,
God a isɨ nɨ danɨngam.
Bizir nɨ damuasa nɨghnɨziba,
a dar amightɨ da bar otivigham.
5 Onger Akaba 9:14; 60:4Nɨ uan apanibav sogh me abɨraghtɨ,
e bizir kam bagh bar akuegham.
E bizir kam gɨnɨghnɨgh uan Godɨn ziam fam.
E ghaze, nɨ Ikiavɨra Itir Godɨn azangsɨzir biziba,
an ada ikaragh da isɨ nɨ danɨngam.
6 Kɨ datɨrɨghɨn fo, Ikiavɨra Itir God,
uabɨ uan atrivir a ua baghavɨra mɨsevezir kam, an an akurvasi.
A uan Nguibar aghuimɨn ikia, an azangsɨziba barasi.
Egha uan gavgavimɨn an akurvazima,
a mɨdorozimɨn uan apaniba abɨri.
7 Onger Akaba 33:16-17; Aghuzir Akaba 21:31; Aisaia 31:1Gumazir maba nɨghnɨzir gavgavim uan mɨdorozir karisbar ikia ghaze, da men akurvagham.
Ezɨ marazi nɨghnɨzir gavgavim uan hoziabar ikia ghaze, da men akurvagham.
Ezɨ eia, e nɨghnɨzir gavgavim uan Ikiavɨra Itir Godɨn ziamɨn ikia
kamaghɨn fo, a en akurvagham.
8 Gumazamizir kamaghɨn amiba,
me asaghpora ira bar puvarɨsi.
E puvatɨ.
E dɨkavigh tuivigh gavgavigham.
9 O Ikiavɨra Itir God,
nɨ atrivimɨn akuraghtɨ a uan apaniba abɨnigh.
E nɨn deir dughiabar,
nɨ en dɨmdiam ikaragh en akuragh.

- Onger Akaba
- <
- 20
- >

20:4: Onger Akaba 21:2

20:5: Onger Akaba 9:14; 60:4

20:7: Onger Akaba 33:16-17; Aghuzir Akaba 21:31; Aisaia 31:1

© 2020 PBT