- Aisaia
- <
- 6
- >

6
God Aisaian diazɨ, an akam inigha izir gumazimɨn oto
1 2 Atriviba 15:7; 2 Eghaghaniba 26:23Atrivim Usia aremezir azenimɨn, kɨ irebamɨn mɨn bizimɨn gari moghɨn Ekiamɨn garima, a uan atrivir dabirabim gaperaghav iti. Ezɨ dabirabir kam bar na gafiragha pɨn iti. Ezɨ an aruzir korotiam a bar ruaragha an Dɨpenir averiam bar a ini. 2 Ezɨ enselɨn bar gavgaviba an okarigha iti. Egha enselba bar vaghvagha 6plan avɨziba iti. Me uan avɨzir mamning isa uan guaba ava, egha avɨzir mamningɨn uan mɨkarziba nogha, egha avɨzir mamningɨn mɨgha zui.* Enselɨn avɨzir 6pla itir kaba, da enselɨn igharazibar mɨn garir puvatɨ. Enselɨn kaba me Hibrun akamɨn kamaghɨn me dɨbori, “Serafim.” Ezɨ men akam Godɨn akɨnafarimɨn aven danganir vamɨran iti. 3 Akar Mogomem 4:8Egha me dɨa ongava uarira uariv gɨa ghaze:
“Ikiavɨra Itir Godɨn Gavgaviba Bar Itim,
an arazir kurabar saghon ikiava Bar Zue,
a Bar Zue,
a Bar Zue!
An angazangarim ko gavgavim ko ziar ekiam,
bar nguazim avara.”
4 Akar Mogomem 15:8Ezɨ kɨ ikiava orazima, enselba dɨa ongema, Dɨpenimɨn akɨnir tiar akamɨn itiba ivazvagha nɨsi. Ezɨ kɨ garima, mɨgharim Dɨpenim gizɨfa.
5 Gumazir Dapaniba 6:22; 13:22; Jeremaia 1:6Ezɨ kɨ atiatigha ghaze, “Maia, kɨ ikuvigha gɨfa. Nan mɨzem zurara akar kurabav gɨavɨra iti, ezɨ kɨ gumazamizir mɨzer akar kurabav geiba ko iti. Kɨ arazir kurabagh amir gumazim, egha datɨrɨghɨn kɨ Atrivimɨn ganigha gɨfa, a Ikiavɨra Itir Godɨn Gavgaviba Bar Itim. Kɨ uan damazimningɨn an ganigha gɨfa, kamaghɨn amizɨ, kɨ aremegham.”
6 Ezɨ enselɨn kabar mav, ghua akamimɨn mɨn garir bizim isa ofa gamir dakozimɨn itir avir mɨkɨamɨn suiragha, mɨghegha na bagha izi. 7 Egha avir mɨkɨar kam nan akam gatɨgha uam a ini, egha kamaghɨn na mɨgei, “Nɨ oragh. Kɨ avir mɨkɨar kam nɨn akam gatɨ, ezɨ God datɨrɨghɨn nɨn arazir kuraba gɨn amadagha, nɨn osɨmtɨzim adangi, ezɨ nɨ zue.”
8 Ezɨ kɨ orazima, Ekiam kamaghɨn enselbar azangsɨsi, “Kɨ tinaram amangam? Tina e bagh akam inigh mangɨ gumazamizibav kɨmam?”
Ezɨ kɨ ghaze, “Nɨ na amadaghtɨ, kɨ mangam.”
9 2 Korin 3:14-15 Matyu 13:14-15; Mak 4:12; Luk 8:10; Jon 12:40; Aposel 28:26-27Ezɨ Ekiam akar kam Israelian gumazamizibar anɨngasa na mɨkemegha na amada:
“Ia zurara ganɨva, egh deragh bizitamɨn ganighan kogham.
Ia uaghan zurara oraghɨva, egh ia deragh bizitamɨn mɨngarim gɨfoghan kogham.”
10 Egha a uaghan kamaghɨn mɨkeme:
“Nɨ gumazamizir kabav kɨmɨva, men nɨghnɨzibar amightɨ, da pɨrigh,
egh men kuaribar amightɨ, me akam baraghan aghuagh,
egh men damazibar amightɨ, me ganan iburagham.
Puvatɨghtɨma, me ua bizitamɨn ganigh akam baregh an mɨngarim gɨfogham.
Egh me navibagh iragh egh na bagh izɨtɨ,
kɨ men arazir kuraba gɨn amadaghtɨ, me ua deragham.”
11 Maika 3:12Egha kɨ kamaghɨn an azara, “O Ekiam, kɨ ingangarir kam damu mangɨ man dughiamɨn tugham?”
Ezɨ a kamaghɨn nan akam ikaragha ghaze:
“Nɨ ingangarir kam damu, mamaghɨra ikɨ mangɨtɨ
nguibar ekiaba bar ikuvigham,
eghtɨ nguazim ikuvightɨ,
dɨpeniba pura mɨsevir kɨnibar ikiam,
eghtɨ gumazamizitaba uam a dar ikian kogham.
12 Kɨ Ikiavɨra Itir God,
kɨ gumazamiziba bar men agɨraghtɨ, me bar uan nguibam ategh saghon mangegham,
eghtɨ men kantri gumazamizitaba uam an ikian kogham.
13 Eghtɨ gumazamizir vaghvazir taba nguazir kamɨn ikɨvɨra ikɨ,
me uaghan gevegham.
Eghtɨ kantrin gumazamiziba bar kuavaremegham,
eghtɨ gɨn nan gumazamizir bɨzir igiam otivigham,
mati temem me an okegha a gaborozɨ a isigha gɨvazɨ, ghuzir igiaba an otoghav aghui.”

- Aisaia
- <
- 6
- >

6:1: 2 Atriviba 15:7; 2 Eghaghaniba 26:23

*6:2: Enselɨn avɨzir 6pla itir kaba, da enselɨn igharazibar mɨn garir puvatɨ. Enselɨn kaba me Hibrun akamɨn kamaghɨn me dɨbori, “Serafim.” Ezɨ men akam Godɨn akɨnafarimɨn aven danganir vamɨran iti.

6:3: Akar Mogomem 4:8

6:4: Akar Mogomem 15:8

6:5: Gumazir Dapaniba 6:22; 13:22; Jeremaia 1:6

6:9: 2 Korin 3:14-15

6:9: Matyu 13:14-15; Mak 4:12; Luk 8:10; Jon 12:40; Aposel 28:26-27

6:11: Maika 3:12

© 2020 PBT