- Onger Akaba
- <
- 136
- >

136
God mɨnabir ighiam
1 1 Eghaghaniba 16:34; 2 Eghaghaniba 5:13; 7:3; Esra 3:11; Onger Akaba 100:5; 106:1; 107:1; 118:1; Jeremaia 33:11Ikiavɨra Itir God, bar arazir aghuibar e gami, kamaghɨn e a mɨnabagham.
A zurara en apangkuvigha mamaghɨra iti.
2 Ikiavɨra Itir God, godɨn ifavaribagh afiragha bar ekefe.
Kamaghɨn e a mɨnamam.
A zurara en apangkuvigha mamaghɨra iti.
3 Ekiam nguazir kamɨn gumazir ekiaba bar dagh afira.
Kamaghɨn e a mɨnamam.
A zurara en apangkuvigha mamaghɨra iti.
4 A uabɨra mirakelɨn ekiabagh ami.
A zurara en apangkuvigha mamaghɨra iti.
5 Jenesis 1:1A uan nɨghnɨzir aghuimɨn overiamɨn ingari.
A zurara en apangkuvigha mamaghɨra iti.
6 Jenesis 1:2A nguazim isa dɨpabagh isɨn an ingarizɨ an aperaghav iti.
A zurara en apangkuvigha mamaghɨra iti.
7 Jenesis 1:16An aruem ko iakɨnimɨn ingari.
A zurara en apangkuvigha mamaghɨra iti.
8 An aruem atɨzɨma an aruemɨn isiragha gari.
A zurara en apangkuvigha mamaghɨra iti.
9 A iakɨnim ko mɨkoveziba atɨzɨma me dɨmagarimɨn isira.
A zurara en apangkuvigha mamaghɨra iti.
10 Ua Me Ini 12:29A Isipian otarir ivariabagh soghezɨ me ariaghire.
A zurara en apangkuvigha mamaghɨra iti.
11 Ua Me Ini 12:51A Israelian gumazamiziba inigha Isipɨn kantri ategha azenan ize.
A zurara en apangkuvigha mamaghɨra iti.
12 A uan gavgavir ekiamɨn, ua me inigha ize.
A zurara en apangkuvigha mamaghɨra iti.
13 Ua Me Ini 14:21-29An Ongarir Aghevim gamizɨ a tongɨra biaghɨrɨ.
A zurara en apangkuvigha mamaghɨra iti.
14 A uan gumazamizibar faragha ghua, ongarir kam biaghirɨzɨ naghɨn, an an tongɨra me inigha azenan ize.
A zurara en apangkuvigha mamaghɨra iti.
15 A Isipɨn atrivim ko an mɨdorozir gumaziba avigha Ongarir Aghevimɨn me makunizɨ me dɨpam amegha ariaghire.
A zurara en apangkuvigha mamaghɨra iti.
16 Ua Me Ini 13:18; 15:22A uan gumazamizibar faragha ghua me inigha gumazamiziba puvatɨzir danganimɨn ghuava otifi.
A zurara en apangkuvigha mamaghɨra iti.
17 An atrivir bar gavgavibav soghezɨ me ariaghire.
A zurara en apangkuvigha mamaghɨra iti.
18 An atrivir ziaba itibav soghezɨ me ariaghire.
A zurara en apangkuvigha mamaghɨra iti.
19 Dɨboboniba 21:21-30An Amorian Atrivim Sihon, a mɨsoghezɨ an areme.
A zurara en apangkuvigha mamaghɨra iti.
20 Dɨboboniba 21:31-35A Basanian Atrivim Ok, a mɨsoghezɨ an areme.
A zurara en apangkuvigha mamaghɨra iti.
21 An atrivir kabar nguazim isa uan gumazamizibagh anɨngi.
A zurara en apangkuvigha mamaghɨra iti.
22 A nguazir kam isa uan ingangarir gumazim Israel ganɨngizɨ, nguazir kam men nguazimra mɨn iti.
A zurara en apangkuvigha mamaghɨra iti.
23 En apaniba e abɨrima an e gɨnɨghnɨghavɨra iti.
A zurara en apangkuvigha mamaghɨra iti.
24 A en apanibar dafaribar uam e ini.
A zurara en apangkuvigha mamaghɨra iti.
25 A dagheba isa gumazamiziba ko asɨziba bar me ganɨdi.
A zurara en apangkuvigha mamaghɨra iti.
26 Bizir kabanang bagh, e Godɨn uan Nguibamɨn itim mɨnamam!
Bar guizbangɨra, a zurara en apangkuvigha mamaghɨra iti!

- Onger Akaba
- <
- 136
- >

136:1: 1 Eghaghaniba 16:34; 2 Eghaghaniba 5:13; 7:3; Esra 3:11; Onger Akaba 100:5; 106:1; 107:1; 118:1; Jeremaia 33:11

136:5: Jenesis 1:1

136:6: Jenesis 1:2

136:7: Jenesis 1:16

136:10: Ua Me Ini 12:29

136:11: Ua Me Ini 12:51

136:13: Ua Me Ini 14:21-29

136:16: Ua Me Ini 13:18; 15:22

136:19: Dɨboboniba 21:21-30

136:20: Dɨboboniba 21:31-35

© 2020 PBT