- 1 Korin
- <
- 15
- >

Gumazamizir ariaghireziba,
me ua dɨkavam
15
(Sapta 15)
Krais aremegha ua dɨkafi
1 Ro 5:2, Ga 1:11 Rom 5:2; Galesia 1:11Nan adarasi, kɨ ua ian nɨghnɨzibar amutɨ, ia ua Akar Aghuir kɨ ia mɨkɨnizim, gɨnɨghnɨgh. Ia Akar Aghuir kam inigha a gisɨn tuivigha gavgafi. 2 Ga 3:4 Galesia 3:4Kar Akar Aghuir kɨ ia mɨkɨnizim. Ia pamtemɨn an suiragh gavgavightɨ, ian nɨghnɨzir gavgavim pura bizimɨn mɨn ikian koghtɨ, tuavir kamɨn God ian akurvagham.
3 Sng 22:15, Ais 53:5-12, Dan 9:26, Sek 13:7, 1 Ko 11:2, 11:23, Ga 1:12 Aisaia 53:5-12; 1 Korin 11:2; 11:23; Galesia 1:12Akar bar ekiar kɨ inizim, kɨ ia ganɨngi. Akar kam kamakɨn: Krais en arazir kuraba batoghasava aremegha, mati Godɨn Akɨnafarimɨn osizirim mɨkemezɨ moghɨn. 4 Sng 16:8-10, Mt 12:40, Lu 24:26, 24:46, Ap 2:24-32, 13:33-35 Onger Akaba 16:8-10; Matyu 12:40; Luk 24:26; 24:46; Aposel 2:24-32; 13:33-35Ezɨ me an kuam isa mozim gatɨzɨ, ezɨ dughiar pumuning ko mɨkezim gɨvazɨma, a ua dɨkafi, mati Godɨn Akɨnafarimɨn osizirim mɨkemezɨ moghɨn. 5 Mt 28:16-17, Mk 16:14, Lu 24:34-36, Jo 20:19 Matyu 28:16-17; Mak 16:14; Luk 24:34-36; Jon 20:19Egha a Pita batogha, gɨn 12plan aposelba bato. 6 Egha gɨn a dughiar vamɨran gumazamizir an gɨn zuir avɨrim batifi, men dɨbobonim mong 500 gafira. An ganizir gumazamizir avɨriba ikiavɨra itima, marazi ariaghire. 7 Lu 24:50, Ap 1:3-4 Luk 24:50; Aposel 1:3-4Egha a uaghan Jems bato, egha gɨn aposelba bar me batifi.
8 Ap 9:3-6, 22:14, 22:18, 1 Ko 9:1 Aposel 9:3-6; 22:14; 22:18; 1 Korin 9:1Egha bar men gɨn a uaghan na bato. Kamaghɨn kɨ mati borir amebam borim batamin dughiamra, a batezir puvatɨzim. 9 Ap 8:3, 9:1, Ga 1:13, Ef 3:8, 1 Ti 1:13-15 Aposel 8:3; 9:1; Galesia 1:13; Efesus 3:8; 1 Timoti 1:13-15Kɨ aposelbar tongɨn, kɨ bar men gɨn iti. Kɨ faraghavɨra Godɨn sios gasɨghasɨsi, egha kɨ kamaghɨn nɨghnɨsi, me ziam “aposel,” na darɨghan kogham. 10 Ap 8:3, Ro 15:18-19, 2 Ko 3:5, 6:1, 11:5, 11:23, Fl 2:13 Aposel 8:3; Rom 15:18-19; 2 Korin 3:5; 6:1; 11:5; 11:23; Filipai 2:13Ezɨ Godɨn apangkuvimɨn a na gamizɨ, kɨ datɨrɨghɨn kamaghɨn otogha, aposelɨn iti. Ezɨ an apangkuvir a nan itim, a pura zuir pu. Bar puvatɨ, kɨ pamtem ingari, ezɨ nan ingaramin gavgavim aposelɨn igharazibar ingaramin gavgavim gafira. Egha kɨ uabɨ ingari puvatɨ, Godɨn apangkuvim nan itima, kɨ ingari. 11 Ezɨ kamaghɨn akar kam, kɨ anekuri, o me anekuri, e bar moghɨra Iesus aremegha ua dɨkavizir Akar Aghuim akuri. Ezɨ ia a baregha nɨghnɨzir gavgavim an iti.
Gɨn gumazamizir aremeziba me ua dɨkavam
12 E zurara kamaghɨn akam akura ghaze, Krais ovegha ua dɨkafi. Ezɨ manmaghsua ian marazi ghaze, “Ariaghireziba, me ua dɨkavan kogham?” 13 Ia nɨghnɨgh. Ariaghireziba ua dɨkavan koghtɨ, kamaghɨn God ti Krais gamizɨ a ua dɨkavizir puvatɨghai. 14 Krais ti ovevemɨn ua dɨkavizir puvatɨzɨ, akar e ia mɨkɨnamim, ti mɨngariba puvatɨghai. Ezɨ uaghan, ia nɨghnɨzir gavgavim iniamin akaba mɨngariba puvatɨghai. 15 Ap 1:22, 2:24-32, 4:10, 4:33, 5:32, 13:30 Aposel 1:22; 2:24-32; 4:10; 4:33; 5:32; 13:30Krais ti ovevemɨn ua dɨkavizir puvatɨzɨ, e ti God amizir bizibar ifavarir gumazamizibar mɨn otivighai. E kamaghɨn akam ia mɨkɨri, God Krais gamizɨ a ua dɨkafi. Egh guizbangɨra gumazamizir aremeziba ua dɨkavan koghtɨ, kamaghɨn Krais ti ua dɨkavizir puvatɨghai. 16 E fo, God gumazamizir aremezibar amutɨ me ua dɨkavan koghtɨ, e kamaghɨn mɨkɨm suam, “God Krais gamizɨ, a ua dɨkavizir puvatɨ.” 17 God ti Krais gamizɨ a ua dɨkavizir puvatɨzɨ, ian nɨghnɨzir gavgavir Kraisɨn itim, a pura bizir kɨnim. Ezɨ arazir kurabar gavgavim ia gativazɨ, ia ti dar apengan ikiavɨra ikiai. 18 Ezɨ uaghan, nɨghnɨzir gavgavim Kraisɨn ikiava ariaghireziba, me uaghan ti bar ovegha gɨvagha uan ivezir kuram inighai. 19 E nɨghnɨzir gavgavim Kraisɨn ikia, bizir aghuir e fogha iniamiba bagha mɨzuai iti. Egh, e nguazir kamɨn itir biziba baghvɨra mɨzuamɨva, gɨn izamin biziba bagh mɨzuaman koghtɨ, gumazamiziba bar en kuarkuvigham. Eghtɨ me en kuarkuvir arazir kam, a me gumazir igharazibar kuarkuvir arazim, bar a gafiragham.
20 Ap 26:23, 1 Ko 15:23, Kl 1:18, 1 Pi 1:3, MAA 1:5 Aposel 26:23; 1 Korin 15:23; Kolosi 1:18; 1 Pita 1:3; Akar Mogomem 1:5Ezɨ guizɨn bizim kamakɨn: God Krais gamizɨma, a ua dɨkafi. An oveaghuezibar faragha dɨkavigha, mati azenimɨn dagher ovɨzir faragha zuim. Kamaghɨn e fo, oveaghueziba ua dɨkavam. 21 Jo 11:25, Ro 5:12, 5:17-18, 6:23 Jon 11:25; Rom 5:12; 5:17-18; 6:23Gumazir mam a ovevem gamizɨ, an oto. Ezɨ gumazir igharazim ua dɨkavir arazim gamizɨ, an oto. 22 Ia fo, gumazamiziba Adam ko porogha kamaghɨn an mɨn me bar areme, egha kamaghɨra gumazamiziba Krais ko poro, eghtɨ kamaghɨn an mɨn me bar ua dɨkavigham. 23 1 Te 4:15-17, MAA 20:5 1 Tesalonika 4:15-17; Akar Mogomem 20:5Egh me bar vaghvagh uan dughiamra ua dɨkavam. Krais bar men faraghtɨ, a ua izamin dughiam, an adarazi ua dɨkavam.
24 Eghtɨ nguazir kam gɨvaghamin dughiam otogham. Eghtɨ Krais duar gavgavir gumazamizibagh ativiba ko, nguazir kamɨn garir adariaba ko, aser gavgaviba, a bar me gasɨghasigham. Egh a God Bizibagh Ativamin Dughiam isɨ, God Afeziamɨn dafarim darɨgham. 25 Sng 110:1, Mt 22:44, Ap 2:34-35, Hi 1:13 Onger Akaba 110:1; Matyu 22:44; Aposel 2:34-35; Hibru 1:13E fo, Krais atrivimɨn ikɨvɨra ikɨ, mangɨtɨ, God an apaniba bar me dɨkabɨragh me isɨ an suemningɨn apengan me arɨghamin dughiamɨn tugham. 26 2 Ti 1:10, MAA 20:14, 21:4 2 Timoti 1:10; Akar Mogomem 20:14; 21:4God dɨkabɨnamin apanir abuananamra kara: ovevem. 27 Sng 8:6, Mt 28:18, Hi 2:8, 1 Pi 3:22 Onger Akaba 8:6; Matyu 28:18; Hibru 2:8; 1 Pita 3:22Godɨn Akɨnafarim kamaghɨn mɨkeme, “God biziba bar da isa an suemningɨn apengan da atɨ.” Akar kam kamaghɨn mɨgɨa ghaze, God uabɨ biziba isa Kraisɨn suemningɨn apengan da arɨki. Ezɨ e fo God uabɨ Kraisɨn apengan itir puvatɨ. 28 Eghtɨ gɨn, biziba bar Kraisɨn apengan ikɨtɨ, Godɨn Otarim uabɨ uabɨ isɨ, Godɨn apengan uabɨ atɨgham. Faraghɨvɨra God biziba bar da isɨ, Otarimɨn apengan dar arɨgham. Eghtɨ dughiar Otarim uabɨ uabɨ isɨ Godɨn apengan uabɨ atɨghamim, God biziba bar moghɨra dar dapanimɨn ikiam.
29 Ia nɨghnɨgh, marazi ariaghireziba bagha rue, egha tizim bagha me kamaghɨn ami? Me manmaghɨn men akurvaghasa arazir kam gami? Gumazamiziba ua dɨkavan koghtɨma, tizim bagha gumaziba men akurvaghasa rue? 30 Ro 8:36, 2 Ko 11:26, Ga 5:11 Rom 8:36; 2 Korin 11:26; Galesia 5:11Ezɨ e manmaghɨn damuam? E aruava, aremegha ua dɨkavir akam akurir ingangarim gamima, gumazamizir avɨriba zurara e gasɨghasɨghasava ami. Ariaghireziba ua dɨkavan koghtɨ, e tizim bagha ingangarir kam gami? 31 Ro 8:36, 2 Ko 4:10-11, 1 Te 2:19 Rom 8:36; 2 Korin 4:10-11; 1 Tesalonika 2:19Nan adarasi, kɨ dughiabar zurara ovevem bativasava ami. Kɨ ia ko, en Ekiam Krais Iesus ko porogha, egha ia bangɨn bar akonge, kamaghɨn kɨ akar kam ian modir puvatɨ. 32 Sav 2:24, Ais 22:13, Lu 12:19-20, 2 Ko 1:8, 4:10-11 Fofozir Gumazim 2:24; Aisaia 22:13; Luk 12:19-20; 2 Korin 1:8; 4:10-11Kɨ ti nguazir kamɨn nɨghnɨzimɨn gɨn ghua Efesusɨn nguibamɨn ikia, “asɨzir atiaba,” ko uariv soke, kamaghɨn kɨ ivezir aghuir manam iniam? Bar puvatɨ. Ariaghireziba ua dɨkavan koghtɨma, kamaghɨn e mɨgɨrɨgɨar kamɨn gɨn mangam, “E fo, e gurumɨn ovengam, kamaghɨn ia izɨ e damɨ wainɨn dɨpabar amam.”* Gumazir maba ghaze, Pol guizɨn asɨzir atiabav gei. Romɨn gumaziba, arazir kurabagh amir gumazibav soghasa, dughiar mabar me gamima, me asɨzir atiaba ko mɨsosi, mati laion. Ezɨ gumazir avɨriba ghaze, Pol guizɨn asɨzir atiabav geir puvatɨ. An akar isɨn zuimɨn a gasɨghasɨghasava amir gumazibav gei.
33 Ia gumazamizir igharazibar amamangatɨghtɨ, me ia gifaran markɨ. Ia akar kam gɨfo, “Ia gumazamizir kuraba ko poroghtɨ, me ian arazir aghuibagh asɨghasɨgham.”† Kar Grighɨn fofozir gumazir mamɨn mɨgɨrɨgɨam. 34 Ap 26:8, Ro 13:11, 1 Ko 6:5, Ef 5:14, 1 Te 4:5 Rom 13:11; 1 Korin 6:5; 1 Tesalonika 4:5Ia arazir onganiba ateghɨva deravɨra nɨghnɨgh. Egha ia uam arazir kurabar amuan markɨ. Ia oragh, ian marazi God gɨfozir puvatɨ. Ia aghumsɨghasa kɨ akar kamɨn ia mɨgei.
Inivafɨzir ua dɨkavamim, igharagh ganam
35 Jo 12:24, 1 Jo 3:2 Jon 12:24; 1 Jon 3:2Eghtɨ tav azaragham, “Ariaghireziba manmaghɨn ua dɨkavigham? Me manmaghɨn garir inivafɨziba ikiam?” 36 Jo 12:24 Jon 12:24Nɨ gumazir onganim! Nɨ ter ovɨzim nguazimɨn aven an ekaraghtɨ, a faragh aremeghɨva, biam otivam. 37 Ezɨ ter ovɨzir nɨ dɨkarazir kam, a witɨn ovɨzim, o tizimɨn ovɨzim, a bizir gɨn aghungamimɨn mɨn garir puvatɨ, a pura ter ovɨzir kɨnim. 38 Stt 1:11 Jenesis 1:11God ifongezɨ moghɨn, a uabɨ aguaba ko namnam ko dafariba isa, igharagha garir dagheba ko graziba ko temebagh anɨdi. Egha bizir God anɨngizir kaba, mati men inivafɨziba. Kamaghɨn amizɨ, da bar moghɨra vaghvagha inivafɨzir igharagha gariba iti.
39 Ezɨ inivafɨzir angamɨra itiba, bar uaghara garir puvatɨ. Gumazamiziba inivafɨzir igharagha garim iti. Ezɨ asɨzim inivafɨzir igharagha garim iti, ezɨ kuarazim inivafɨzir igharagha garim iti, ezɨ osirim inivafɨzir igharagha garim iti.
40 Ezɨ overiamɨn itir biziba, mati me inivafɨziba iti moghɨn, igharagha gari. Ezɨ nguazimɨn itir biziba uaghan, mati me inivafɨziba iti moghɨn, igharagha gari. Overiamɨn itir inivafɨzibar dɨgɨriba, nguazimɨn itir inivafɨzibar dɨgɨriba mɨn garir puvatɨ. 41 Aruem dɨgɨrir igharazim iti, ezɨ iakɨnim dɨgɨrir igharazim iti, ezɨ mɨkovezim dɨgɨrir igharazim iti, egha mɨkovezibar aven da vaghvagha dɨgɨrir igharagha gariba iti.
42 Dan 12:3, Mt 13:43 Matyu 13:43Gumazamizir aremegh ua dɨkavibar arazim, a kamakɨn. Inivafɨzir e dafazim, a ikuvightɨ inivafɨzir ua dɨkavamim, ikuvighan kogham. 43 Fl 3:20-21 Filipai 3:20-21Inivafɨzir e dafazim, a derazir puvatɨ, eghtɨ inivafɨzir ua dɨkavamim, a dɨgɨrir aghuim ikiam. Inivafɨzir e dafazim, a gavgaviba puvatɨ, eghtɨ inivafɨzir ua dɨkavamim, bar gavgavigham. 44 Inivafɨzir e dafazim, a nguazir kamɨn otozir bizim. Ezɨ inivafɨzir ua dɨkavamim, a Godɨn Duam anɨdir bizim. Kamaghɨra e fo, nguazimɨn inivafɨziba iti, ezɨ uaghan Godɨn Duam anɨdir inivafɨziba iti. 45 Stt 2:7, Jo 6:33, 6:39-40, 6:54, 6:63, 2 Ko 3:4-6, 3:17, Fl 3:21 Jenesis 2:7; Jon 6:33; 6:39-40; 6:54; 6:63; 2 Korin 3:4-6; 3:17; Filipai 3:21Godɨn Akɨnafarim ghaze, “Gumazir faragha otozim, Adam, God a gamizɨ an angamɨra iti.” Ezɨ Adamɨn bar gɨn izezim, a Duamɨn otogha, gumazamizibar amutɨ me angamɨra ikiam.‡ Adamɨn bar gɨn otozir kam, a Kraisra. Nɨ 1 Korin 15:21-22 ko Rom 5:14-19ɨn ganigh. 46 Godɨn Duam anɨdir ikɨrɨmɨrim faragha otozir pu. Puvatɨ, nguazir kamɨn otozir ikɨrɨmɨrim faragha otozɨ, Godɨn Duam anɨdir ikɨrɨmɨrim gɨn oto. 47 Stt 2:7, 3:19, Jo 3:13, 3:31 Jenesis 2:7; 3:19; Jon 3:13; 3:31Adamɨn faragha zuim, a nguazimɨn gumazim. God nguazimɨn an ingari. Ezɨ Adamɨn gɨn zuim, a Godɨn Nguibamɨn ikegha ize. 48 Nguazir kamɨn gumazamiziba, me nguazir kamɨn otozir gumazir kamɨn mɨn ami. Ezɨ Godɨn Nguibamɨn gumazamiziba, me gumazir Godɨn Nguibamɨn ikegha izezir gumazir kamɨn mɨn ami. 49 Ro 8:29, 2 Ko 3:18, Fl 3:21, 1 Jo 3:2 Rom 8:29; 2 Korin 3:18; Filipai 3:21; 1 Jon 3:2E datɨrɨghɨn nguazimɨn otozir gumazir kamɨn mɨn gari, egh gɨn Godɨn Nguibamɨn izezir gumazimɨn mɨn ganam.
50 Mt 16:17, Jo 3:3-5, 1 Ko 6:13 Matyu 16:17; Jon 3:3-5; 1 Korin 6:13Nan adarasi, ia kamaghɨn foghasa kɨ ia mɨgei. Nguazir kamɨn gumazamiziba, me God Bizibagh Ativamin Dughiamɨn aven mangɨ ikɨ an bizir aghuiba inian kogham. Egh ariaghɨriba, bizir ariaghirir puvatɨziba inian kogham.
51-52 1 Te 4:15-17 Sekaraia 9:14; Matyu 24:31; Filipai 3:21; 1 Tesalonika 4:15-17Ia oragh. Kɨ akar mogomer mamɨn gun ia mɨkɨmasa. En tarazi oveghan kogham. Me ikɨvɨra ikɨtɨma, sɨghar abuananam arangtɨ dughiar kamra God me damightɨ men inivafɨziba igharagh otogham. Bizir kam damazim komokoi moghɨn bar zuamɨram otogham. Sɨgham arangamin dughiamɨn, ariaghireziba ua dɨkavighɨva uam ikuvan kogham. God bar moghɨra e damightɨ e inivafɨzir igharagha garibar otivam. 53 2 Ko 5:4 2 Korin 5:4A kamakɨn, mati gumazamiziba korotiar ghurim suegha korotiar igiam aruzɨ moghɨn, e inivafɨzir kuram sueghɨva, ikuvighan koghamin inivafɨzim arugham. Egh e ariaghirir inivafɨzim sueghɨva, ariaghirir puvatɨzir inivafɨzim arugham. 54 Ais 25:8, Hi 2:14-15, MAA 20:14 Aisaia 25:8; Hibru 2:14-15; Akar Mogomem 20:14E gɨn uan ariaghirir inivafɨzir kuram sueghɨva, uan inivafɨzir ikuvan koghamibar aghuightɨ, dughiar kamɨn Godɨn Akɨnafarimɨn itir mɨgɨrɨgɨam a guizɨn otogham:
“God ovevem dɨkabɨragha,
a gasɨghasɨgha, bar a gafira.
55 Hos 13:14 Hosea 13:14O ovevem,
nɨ gumazamiziba dɨkabɨrir gavgavim
managh iti?
O ovevem,
nɨ gumazamiziba mɨzazim me ganɨdir gavgavim
managh iti?”
56 Ro 4:15, 5:13, 6:14, 7:5, 7:13 Rom 4:15; 5:13; 6:14; 7:5; 7:13Ovevem, mɨzazir gavgavir gumazamizibagh anɨdim, arazir kuram dama a ini. Ezɨ arazir kuram uan gavgavim, Moses Osirizir Araziba dama a ini. 57 Ro 7:25, 1 Jo 5:4-5 Rom 7:25; 1 Jon 5:4-5En Ekiam Krais Iesusɨn ingangarimɨn, God gavgavim e ganɨdima, e ovevem ko mɨsogha a dɨkabɨri. Kamaghɨn, e God mɨnabi!
58 2 Sto 15:7, 1 Ko 3:8, 2 Pi 3:14, MAA 14:13 2 Eghaghaniba 15:7; 1 Korin 3:8; 2 Pita 3:14; Akar Mogomem 14:13Kamaghɨn, nan namakar bar aghuiba, ia tuivigh gavgavightɨ, bizitam ia munamangan kogham. Ia kamaghɨn fo, ingangarir ia Ekiam bagha amiba pura zuir puvatɨ. Kamaghɨn, ia zurara Ekiam bagh ingarsɨ bar gavgafigh.

- 1 Korin
- <
- 15
- >

15:1: Ro 5:2, Ga 1:11

15:1: Rom 5:2; Galesia 1:11

15:2: Ga 3:4

15:2: Galesia 3:4

15:3: Sng 22:15, Ais 53:5-12, Dan 9:26, Sek 13:7, 1 Ko 11:2, 11:23, Ga 1:12

15:3: Aisaia 53:5-12; 1 Korin 11:2; 11:23; Galesia 1:12

15:4: Sng 16:8-10, Mt 12:40, Lu 24:26, 24:46, Ap 2:24-32, 13:33-35

15:4: Onger Akaba 16:8-10; Matyu 12:40; Luk 24:26; 24:46; Aposel 2:24-32; 13:33-35

15:5: Mt 28:16-17, Mk 16:14, Lu 24:34-36, Jo 20:19

15:5: Matyu 28:16-17; Mak 16:14; Luk 24:34-36; Jon 20:19

15:7: Lu 24:50, Ap 1:3-4

15:7: Luk 24:50; Aposel 1:3-4

15:8: Ap 9:3-6, 22:14, 22:18, 1 Ko 9:1

15:8: Aposel 9:3-6; 22:14; 22:18; 1 Korin 9:1

15:9: Ap 8:3, 9:1, Ga 1:13, Ef 3:8, 1 Ti 1:13-15

15:9: Aposel 8:3; 9:1; Galesia 1:13; Efesus 3:8; 1 Timoti 1:13-15

15:10: Ap 8:3, Ro 15:18-19, 2 Ko 3:5, 6:1, 11:5, 11:23, Fl 2:13

15:10: Aposel 8:3; Rom 15:18-19; 2 Korin 3:5; 6:1; 11:5; 11:23; Filipai 2:13

15:15: Ap 1:22, 2:24-32, 4:10, 4:33, 5:32, 13:30

15:15: Aposel 1:22; 2:24-32; 4:10; 4:33; 5:32; 13:30

15:20: Ap 26:23, 1 Ko 15:23, Kl 1:18, 1 Pi 1:3, MAA 1:5

15:20: Aposel 26:23; 1 Korin 15:23; Kolosi 1:18; 1 Pita 1:3; Akar Mogomem 1:5

15:21: Jo 11:25, Ro 5:12, 5:17-18, 6:23

15:21: Jon 11:25; Rom 5:12; 5:17-18; 6:23

15:23: 1 Te 4:15-17, MAA 20:5

15:23: 1 Tesalonika 4:15-17; Akar Mogomem 20:5

15:25: Sng 110:1, Mt 22:44, Ap 2:34-35, Hi 1:13

15:25: Onger Akaba 110:1; Matyu 22:44; Aposel 2:34-35; Hibru 1:13

15:26: 2 Ti 1:10, MAA 20:14, 21:4

15:26: 2 Timoti 1:10; Akar Mogomem 20:14; 21:4

15:27: Sng 8:6, Mt 28:18, Hi 2:8, 1 Pi 3:22

15:27: Onger Akaba 8:6; Matyu 28:18; Hibru 2:8; 1 Pita 3:22

15:30: Ro 8:36, 2 Ko 11:26, Ga 5:11

15:30: Rom 8:36; 2 Korin 11:26; Galesia 5:11

15:31: Ro 8:36, 2 Ko 4:10-11, 1 Te 2:19

15:31: Rom 8:36; 2 Korin 4:10-11; 1 Tesalonika 2:19

15:32: Sav 2:24, Ais 22:13, Lu 12:19-20, 2 Ko 1:8, 4:10-11

15:32: Fofozir Gumazim 2:24; Aisaia 22:13; Luk 12:19-20; 2 Korin 1:8; 4:10-11

*15:32: Gumazir maba ghaze, Pol guizɨn asɨzir atiabav gei. Romɨn gumaziba, arazir kurabagh amir gumazibav soghasa, dughiar mabar me gamima, me asɨzir atiaba ko mɨsosi, mati laion. Ezɨ gumazir avɨriba ghaze, Pol guizɨn asɨzir atiabav geir puvatɨ. An akar isɨn zuimɨn a gasɨghasɨghasava amir gumazibav gei.

†15:33: Kar Grighɨn fofozir gumazir mamɨn mɨgɨrɨgɨam.

15:34: Ap 26:8, Ro 13:11, 1 Ko 6:5, Ef 5:14, 1 Te 4:5

15:34: Rom 13:11; 1 Korin 6:5; 1 Tesalonika 4:5

15:35: Jo 12:24, 1 Jo 3:2

15:35: Jon 12:24; 1 Jon 3:2

15:36: Jo 12:24

15:36: Jon 12:24

15:38: Stt 1:11

15:38: Jenesis 1:11

15:42: Dan 12:3, Mt 13:43

15:42: Matyu 13:43

15:43: Fl 3:20-21

15:43: Filipai 3:20-21

15:45: Stt 2:7, Jo 6:33, 6:39-40, 6:54, 6:63, 2 Ko 3:4-6, 3:17, Fl 3:21

15:45: Jenesis 2:7; Jon 6:33; 6:39-40; 6:54; 6:63; 2 Korin 3:4-6; 3:17; Filipai 3:21

‡15:45: Adamɨn bar gɨn otozir kam, a Kraisra. Nɨ 1 Korin 15:21-22 ko Rom 5:14-19ɨn ganigh.

15:47: Stt 2:7, 3:19, Jo 3:13, 3:31

15:47: Jenesis 2:7; 3:19; Jon 3:13; 3:31

15:49: Ro 8:29, 2 Ko 3:18, Fl 3:21, 1 Jo 3:2

15:49: Rom 8:29; 2 Korin 3:18; Filipai 3:21; 1 Jon 3:2

15:50: Mt 16:17, Jo 3:3-5, 1 Ko 6:13

15:50: Matyu 16:17; Jon 3:3-5; 1 Korin 6:13

15:51-52: 1 Te 4:15-17

15:51-52: Sekaraia 9:14; Matyu 24:31; Filipai 3:21; 1 Tesalonika 4:15-17

15:53: 2 Ko 5:4

15:53: 2 Korin 5:4

15:54: Ais 25:8, Hi 2:14-15, MAA 20:14

15:54: Aisaia 25:8; Hibru 2:14-15; Akar Mogomem 20:14

15:55: Hos 13:14

15:55: Hosea 13:14

15:56: Ro 4:15, 5:13, 6:14, 7:5, 7:13

15:56: Rom 4:15; 5:13; 6:14; 7:5; 7:13

15:57: Ro 7:25, 1 Jo 5:4-5

15:57: Rom 7:25; 1 Jon 5:4-5

15:58: 2 Sto 15:7, 1 Ko 3:8, 2 Pi 3:14, MAA 14:13

15:58: 2 Eghaghaniba 15:7; 1 Korin 3:8; 2 Pita 3:14; Akar Mogomem 14:13

© 2020 PBT