- Onger Akaba
- <
- 6
- >

6
Gumazim osɨmtɨzim ikia uabɨn akurvaghasa God ko mɨgei
Devit onger akar kam osiri.
Gumazir onger akar kamɨn faragha zuim, gita gikararang ongasa me mɨkeme.
1 Onger Akaba 38:1; Jeremaia 10:24O Ikiavɨra Itir God, nɨ adarim ikɨ
pamten na mɨkɨman markɨ.
Nɨn navim ikuvightɨ,
nɨ ivezir kuram na danɨngan markɨ.
2 Onger Akaba 41:4; Hosea 6:1O Ikiavɨra Itir God, kɨ bar osemegha ua gavgaviba puvatɨ,
ezɨ nɨ nan apangkufigh.
Nan gavgaviba bar gɨfa,
eghtɨ nɨ gavgavir igiam na danɨngightɨ kɨ ua deragham.
3 Onger Akaba 90:13O Ikiavɨra Itir God, nan navim osɨmtɨzir ekiam a itaragha ghuaghiri.
Ezɨ dughiaba manmaghɨn,
osɨmtɨzir ekiar kam nan navir averiamɨn ikɨvɨra ikiam?
4 O Ikiavɨra Itir God, nɨ iragh izɨ
nan akuragh ua na inigh.
Nɨn apangkuvim zurara ikia mamaghɨra iti,
nɨ uan apangkuvim ginɨrɨgh nan akuraghtɨ
kɨ ovengan kogham.
5 Onger Akaba 88:11; 118:17; Aisaia 38:18Gumazamizir oveaghueziba,
me ua nɨ gɨnɨghnɨzir puvatɨ.
Gumazamizir Oveaghuezibar Nguibamɨn,
tina ua nɨn ziam fam?
6 Kɨ dia ghuavti, nan gavgaviba bar gɨfa.
Nan temeriba zurara dɨmagaribar nan mɨsiam giri,
kɨ ara ghuav itima,
nan dapanir aghoghonim bar kumkumi.
7 Jop 17:7; Onger Akaba 38:10; Azir Akam 5:17Nan apanir avɨriba iti,
kamaghɨn amizɨ, kɨ dughiabar aziavɨra iti.
Nan damazimning nan bezɨ,
kɨ deragha bizibar garir puvatɨ.
8 Onger Akaba 119:115; Matyu 7:23; Luk 13:27Ikiavɨra Itir God nan azirakam baregha gɨfa,
kamaghɨn, ia gumazir arazir kurabagh amiba,
na gitagh.
9 Kɨ uabɨn akurvaghasa Ikiavɨra Itir God ko mɨgeima,
a na baregha gɨfa.
Kɨ a ko mɨgeir mɨgɨrɨgɨaba, a da baregha gɨfa.
10 Nan apaniba osɨmtɨzir ekiam inigh,
bar aghumsɨgh atiatigham.
Me zuamɨra na ategh onganigh arɨ
tintinibar mangegham.

- Onger Akaba
- <
- 6
- >

6:1: Onger Akaba 38:1; Jeremaia 10:24

6:2: Onger Akaba 41:4; Hosea 6:1

6:3: Onger Akaba 90:13

6:5: Onger Akaba 88:11; 118:17; Aisaia 38:18

6:7: Jop 17:7; Onger Akaba 38:10; Azir Akam 5:17

6:8: Onger Akaba 119:115; Matyu 7:23; Luk 13:27

© 2020 PBT